Ақтөбе қаласы № 31 «Күншуақ» МДҰ тәрбиешісі 

                 Сүйесінова Қаламша Қаршығақызы  

Тақырыбы: " М.Монтесори жүйесіндегі сенсориканы дамытуға       


   бағытталған жаттығулар"
       " Баланы түсінетін-тек басқа бала"  М.Монтесори.
Мария Монтессори (1870-1952) – балабақшадағы балалардың және бастауыш мектеп оқушыларының ерте дамуы мен еркін тәрбиелеу идеясын алға тартқан итальян педагогы.  

3-7 жас аралығындағы балалардың психикалық дамуы мен тәрбиелеуімен жүйелі түрде Мария Монтессори айналысқан. Ол осы жасты ең маңызды кезең деп көрсетті. М.Монтессори өз жұмысын ең алғаш жан ауруларын емдейтін клиникада бастады. Оның  балалар үйінің мақсаты – бала дамуына жағдай жасап,олардың табиғи қабілеттерін дамытуға бағытталған. Монтессори тек ақыл-ой кем балалармен ғана емес, қалыпты балалармен де жұмыс жасады. Ол өзінің тәжірибесі мен бақылауын “Балалар үйіндегі балалар тәрбиесіне ғылыми педагогикалық әдістерді қолдану” деген кітабына жазып отырған.

 М.Монтессоридің «Балалар үйінің» мақсаты - балалар қабілеттерінің  дамуына жағымды жағдай жасауға бағытталған. Қиындықтарды жеңу мен тынымсыз еңбек М.Монтессоридің бүкіл өмірін қамтыды.

        Психиканың даму деңгейінен артта қалған және сау балалармен жұмыс істеудің бірінші этапы – ерте балалық шақтан бастап барлық сезім мүшелерін дамыту. Көбінесе сезім мүшелері 3-7 жас аралығындағы балаларда жақсы дамиды. Білім беру мекемелеріндегі қарапайым оқыту әдістемесі келесіден тұрады: «Біз ... алдымен бізді қызықтыратын зат жайында айтамыз, - деп жазады М.Монтессори, - оқушы түсінген кезде, біз осы затқа қатысты жұмысты орындауға мәжбүрлейміз. Оқушы оның мәнін түсінгенмен, ол өзінен талап етілетін жұмысты орындауда үлкен қиындықтарды басынан кешіреді. Себебі, тәрбиелеуде бірінші маңыздылық факторы – түйсіктердің кемелденуінің болмауы».

    М.Монтессоридің әдістемесі бойынша сезім мүшелерінің дамуы үшін баланың өзі таңдайтын, өзінің ішкі келісімі бойынша, өз еркімен қатыса алатын іс-әрекет түрлерін табу керек болады. Монтессори мектебінде бұларға итермелеуші күш ретінде баланың өзіндік дамуына ықпал ететін әртүрлі ойындар, тапсырмалар, арнайы дидактикалық материалдар қызмет атқарды. М.Монтессори мектебіндегі педагогтар әр баланың жекелік ерекшелігін сақтай отырып, сонымен қатар олардың өзіндік дамуларын аса байқампаздықпен бағыттай отырып көбіне балаларды бақылаған. 

     Тәрбиешілер ата-аналар сияқты балалар үшін кейбір іс-әрекеттерді орындауға тырысады. Олар серуенге шығарда бәтеңкесінің бауын байлап береді, киіндіреді, шарфін  жинайды және т.б

М.Монтессори бала-бақша мен мектептегі іс-әрекеттің негізгі түрі етіп «еркін жұмысты» есептеген. Онда арнайы оқу бағдарламасы болған емес. Ұжымдық оқыту формасы – сабақты, ол қосалқы деп санады. Сабақтың негізгі өзіне тән сипаттары, Мария Монтессоридің пікірінше, қысқа сөйлеу, қарапайымдылық және обьектівтілік. Мұғалім қысқа сөйлеуі керек және осы айтылған сөздері қарапайым болуы керек. Мұғалімнің өзінің тұлғасы жойылуы тиіс. Балалар педагог зейін аудартқысы келетін пәнді тереңірек оқулары тиіс. Қысқа әрі қарапайым сабақ, пәнді түсіндірудің көп бөлігі ретінде қызмет атқарады. 

  Сонымен қатар Мемлекеттік жалпыға міндетті білім беру стандарты бойынша "Денсаулық", "Коммуникация" , "Таным " , "Шығармашылық" , "Әлеуметтік" , аталатын бес білім беру салалары бойынша орнаты ұйымдастыру қарастырылған. Бұл білім беру салалары  М. Монтессоридың әдістемесі бойынша ортаны  ұйымдастыруымен үндес болып келеді. Мемлекеттік жалпыға міндетті білім беру стандартында бір жас пен алты жас арасындағы балалардың дамуының сенситивті кезеңдерінің өзара байланысын қамтамасыз ету қарастырылады. Бұл кезеңдер М Монтессоридің педагогикалық жүйесінде де егжей-тегжейлі жазылған.  

    М Монтессори баланың қажеттілігіне көңіл бөледі. Баланың табиғатында қимыл қозғалыс қажеттілігі, сенсорлық сезімге қажеттілігі, жұмыска қажеттілігі,қайталауға бейімділігі,тәртіпке қажеттілігі,әлеуметтік дамуға қажеттілігі,еркіндік пен тәуелсізділікке ұмтылысы.

    Балада балалық табиғатқа тән даму қажеттілігі бар. Осыны тәрбие кезінде ескеру керек.
Осы айтылган қажеттіліктерден кеңістікті дамыту аймақтарына бөлінет  орта пайда болады. Монтессори жүйесіне сәйкес топтарды төмендегіше бөлуге болады.

    Шынайы өмір аймағы:  бала өздігінен киінуге,бірнәрсені құюға ,төгуге, жууға, тазалауға, кесуге, қырқуға, сурет салуға үйренеді.Бұл жерде балалар назарын шоғырландыруға, ірі және ұсақ саусақ бұлшық еттерін дамытады.

    Сенсорлық даму аймағы: қоршаған ортаны дамып зерттеу.

Бұл жерде балалар заттармен ойнай отырып,мөлшерін,пішінін,түсін зерттейді. Мысалы,бала ең үлкенінен бастап ең кішісіне дейін бір тәртіпте коя бастайды.Балақайлар сондай ақ көздерімен солдан оңға қарай отырып,кейін оқуға дайындала бастайды.

Өз  тәжірибемнен бірнеше мысалдар келтірейін : "Үлкен кіші кемелер"ойыны . Мұнда балалар кемелерді пішініне , түр түсіне сәйкес орналастырады.Ең үлкенінен бастап  ең кішісіне дейін бір тәртіппен  қояды, немесе керсінше.  

 «Алма ағашы"ойыны .Талдағы өсіп тұрған алмаларды пішініне сәйкес себеттерге жинау. Сондай –ақ жоғарыдан төменге, төменнен  жоғарыға қарай көздерін жаттықтырады.                                                                          

" Түрлі-түсті моншақтар" ойыны. Балалар шашылған моншақтардың ішіненен түрлері бірдей моншақтарды жинайды,санайды.Түстерді ажыратады, топтастырады. 

"Гүл күлтесі" ойыны.  Әр түрлі гүлдерге түсіне сәйкес күлтелерді қыстырғышпен қыстыру арқылы балалар түстерді ажырата біледі. Саусақ моторикалары дамиды.

   "Етік"ойыны. Түрлі - түсті бауларды пайдалана отырып етіктерге бауларды өткізу.Етікпен жұмыс істей отырып бала қимыл үйлесімін, нәзік моториканы дамытады.  Баулардың әр түрлі байлану түрін меңгереді, өз бетімен жұмыс жасауына  мүмкіндік береді.

Педагогтың мақсаты балаға өз ісін ұйымдастыруға, өзінің таңдаған жолымен жүруге , өзінің әлеуетін барынша іске асыруға көмектесу.  Кейін  онда  өз қадірін түсіну , тәуелсіздік сезімі пайда  болады, өйткені өзіне қажет іс –әрекетті ол өз бетімен жасай алады. 

  Өмірге «шыр»  етіп түскеннен бастап бала тұлғаға айналады, ол ата –анаға, педагогқа да тиесілі. 
